[{"text_idx": "#000000", "text": "Ecrire son carnet de voyage"}, {"text_idx": "#000001", "text": "Le vent toujours fort annonce\u0301 pour la journe\u0301e nous avait conduit a\u0300 modifier notre itine\u0301raire pour le raccourcir. Nous quittons donc la ve\u0301loroute Vestkystruten, longue de 560 kilome\u0300tres, qui relie Rubd\u00f8l a\u0300 Skagen que nous suivons peu ou prou depuis que nous sommes au Danemark."}, {"text_idx": "#000002", "text": "Oni anoncis ankorau\u0306 forta vento por hodiau\u0306. Pro tio, ni decidis modifi nian itineron kaj mallongigi g\u0302in. Ni do forlasas la ciklovojon Vestkystruten, longan 560 kilometrojn, kiu ligas Rubd\u00f8l al Skagen, kiun ni sekvas pli-malpli ekde kiam ni estas en Danio."}, {"text_idx": "#000003", "text": "Ni ne preteriros Flade S\u00f8 de la okcidento sekvante la marbordon sed pli enlanden de la oriento. Estis bona elekto mi pensas c\u0302ar dum ni transiras la ponton kiu inter Flade S\u00f8 kaj \u00d8rum S\u00f8, la vento estas tiel perforta ke ni devas dec\u0302evalig\u0302i por eviti esti terenbatitaj."}, {"text_idx": "#000004", "text": "Sed g\u0302i ne dau\u0306ris, c\u0302ar ni baldau\u0306 veturis tra superba arbaro \u2013 ni esats en la plej malnova el la kvar danaj naciaj parkoj, tiu de Thy. La arbaro s\u0302irmis nin sufic\u0302e kontrau\u0306 la vento por ke ni progresu pli facile. Post c\u0302i tiu s\u0302irmita trairejo, ni preterpasas la urbon Stenbjerg kaj retrovas la dunon, nun multe pli en la vento. Sed kvankam g\u0302i estas ankorau\u0306 forta, g\u0302i tamen restas regebla dum la plejparto de la tago. Eble ni lernis."}, {"text_idx": "#000005", "text": "Ni vidas malpli da danoj sur bicikloj hodiau\u0306 sed ni vidas kelkajn, iujn kun mallongmanikaj j\u0302erzoj kiel veraj danoj s\u0302ajne devas vesti. Miaflanke, kvankam mi havas la reputacion de ne esti malvarmema, mi surmetas K-Way super mia longa-manika j\u0302erzo. Estis, finfine, c\u0302i tie en Jutlando ke la vikingoj fondis Danion. Eble estas heredaj\u0302o . Danoj kaj normandoj estas kuzoj. Danoj ne timas la venton, dum Normabndoj ne estas g\u0302enitaj de la pluvo..."}, {"text_idx": "#000006", "text": "La vojo tiam turnig\u0302as tute nordorienten kaj la vento do venas de la flanko. Ni povas do veturi iom pli rapide, zorgante pri la ekventoj. C\u0302ar ni foriris iom pli frue c\u0302i-matene \u2013 iom malpli malfrue, verdire \u2013 ni havis tempon por kovri c\u0302irkau\u0306 kvardek kilometrojn antau\u0306 la pikniko. Do restas al ni nur proksimume dudek por fari poste, kio estas des pli facila, c\u0302ar la lastaj 5 au\u0306 6 estas oriente, kun la vento c\u0302e niaj dorsoj, finfine."}, {"text_idx": "#000007", "text": "Sur c\u0302i tiuj lastaj partoj, ni revidas la maron. G\u0302i formig\u0302as, la s\u0302au\u0306mo de la rulig\u0302antaj ondoj blankigas g\u0302in. Mia GPS ec\u0302 informas min pri mara vetera alarmo. Sur la tero, la tritiko kiu estas platigita de la vento ankau\u0306 formas ondojn. Aspektas kiel flava kaj ora maro."}, {"text_idx": "#000008", "text": "La plej lastaj kilometroj estas sufic\u0302e montetaj kaj proponas al ni alian vidon kiu superas la dunon. Tio estas mirinde belega."}, {"text_idx": "#000009", "text": "Morgau\u0306 la etapo estas pli longa kaj ni grimpos pli ol unu kilometron g\u0302is la preskau\u0306 nevers\u0302ajna alteco de... 63 metroj sed la vento estos multe pli malforta. Domag\u0302e, ni havus g\u0302in de malantau\u0306e."}, {"text_idx": "#000010", "text": "Ni alvenos en Hune kie ni faros pau\u0306zon g\u0302is mardo matene. Merkrede ni alvenos al Skagen kaj tie estos la fino de nia biciklado norden. De tie, nibiciklos suden al nia hejmo. Ni ankorau\u0306 povus viziti Svedion kaj Norvegion. Eble estos por alia vojag\u0302o. Kiu scias ?"}, {"text_idx": "#000011", "text": "Qui aurait cru que la tramontane soufflait aussi au Danemark !? \ud83d\ude09"}, {"text_idx": "#000016", "text": "Blog Trotting vous permet de raconter vos aventures et vous aide a\u0300 les partager avec vos amis et d'autres passionne\u0301s de voyages."}]